ที่จริงในหมู่บ้านก็มีเย็นตาโฟเจ้าอร่อยอยู่ร้านนึง แต่พอเปิดวงในเจอร้านนี้อยู่ไม่ไกลบ้านนักประกอบกับโฆษณาเยอะมากว่าแปลกอร่อยสูตรเยาวราชเลยเข้ามาลองกินดู ร้านนี้เป็นร้านเล็กๆอยู่ภายในSC PARK เพชรเกษม81 ที่ด้านในมีโลตัสย่อยๆอยู่ด้วย

รายการอาหารส่วนใหญ่เน้นเย็นตาโฟแต่ก็มีก๋วยเตี๋ยวต่างๆครบ อาหารชามละ40-55 บาท มีก๋วยเตี๋ยวน่องไก่ให้สั่งด้วยแต่ยังไม่สั่งมาคราวนี้

ผมสั่งเส้นใหญ่เย็นตาโฟผัดแซ่บ ที่บ้านก็สั่งตามแต่เป็นบะหมี่เย็นตาโฟผัดแซ่บ บะหมี่แห้ง และเส้นเล็กต้มยำ เริ่มจากเย็นตาโฟผัดแซ่บก่อนเพราะมันไม่แซ่บตามโฆษณาและต้องเอาตัวรอดด้วยการปรุงเอง บะหมี่แห้งกับเส้นเล็กต้มยำก็ออกมาทำนองเดียวกัน รสชาดอ่อนเกินไป ลูกชิ้นปลากับลูกชิ้นกุ้งไม่ทำให้ประทับใจอะไร สั่งลูกชิ้นกุ้งทอดมาแก้เซ็งแต่ก็ไม่ช่วยอะไรมาก รู้สึกว่าจะเน้นรูปแบบมากกว่ารสชาด

สรุปถ้าอยู่ใกล้ๆแถวนี้แล้วเบื่อมากๆไม่มีอะไรกินอย่างอื่น ร้านนี้ก็พอทานได้ เพราะได้นั่งห้องแอร์มี wifi หรือนั่งรอคนช้อปปิ้งที่โลตัส อย่าว่ากันนะครับ